open-index/open-wikipedia-markdown huggingface dataset:
Jugoslavenska kraljevska ratna mornarica

**Jugoslavenska kraljevska ratna mornarica** bila je grana oružanih snaga Kraljevine Jugoslavije. U sklopu mornarice, djelovala je i riječna flotila sa sjedištem u Novom Sadu, te mornarička avijacija koja je uglavnom imala hidroavione.

Postojala je od 1. decembra 1918. do 16. aprila 1941. godine. Nastala je proglašenjem Kraljevine Srba, Hrvata i Slovenaca, a prestala je službeno postojati nakon Aprilskog rata 1941. godine, iako su se neke njezine manje jedinice nastavile boriti i nakon tog perioda u sklopu savezničkih mornarica na Bliskom Istoku.
## Historija
*Jugoslavenska kraljevska ratna mornarica* nastala je preuzimanjem nešto malo brodova od K.u.K. Kriegsmarine 1918. Njoj je od flote te velike mornaričke sile pripalo jako malo, jer se tome protivila Kraljevina Italija koja je bila apriori protiv toga da sa susjedne strane Jadrana ima opasnog rivala. Kao ratni plijen njoj je pripalo 12 modernih torpednih čamaca, četiri zastarjela minolovca, četiri oklopna riječna monitora i nešto pomoćnog brodovlja. Flota je dodatno ojačana tokom 1920-ih, kupnjom u Njemačkoj šest minolovca "M" klase i stare lake krstarice Niobe. Nakon tog je flota ojačana nabavom velikog razarača Dubrovnik izgrađenog u Glasgowu ranih 1930-ih.

Krajem 1930-ih flota je ojačana nabavom dviju podmornica klase *Osvetnik* od francuskog brodogradilišta *Siege Social Ateliers et Chanties de la Loire* iz Nantesa, isto brodogradilište izgradilo je i razarač Beograd na osnovu kojeg je splitsko brodogradilište Jadranska brodogradilišta A.D. izgradilo dva slijedeća razarača istog tipa; Ljubljana i Zagreb. 

## Stanje brodovlja Jugoslavenske kraljevske ratne mornarice u vrijeme kapitulacije

## Izvori

## Vanjske veze
* ''Yugoslav Royal Navy'' na portalu Vojska.net
Dan ustanka naroda Hrvatske

**Dan ustanka naroda Hrvatske** je bio republički praznik u Socijalističkoj Republici Hrvatskoj, koji se proslavljao 27. jula.

Dan ustanka, obeležavao je godišnjicu oružane akcije ličkih gerilskih odreda na Srb, 27. jula 1941. godine. Tog dana lički gerilski odredi i naroda iz okoline Donjeg Lapca, napali su i zauzeli ustaško-žandarmerijsku stanicu u Srbu, razrušili železničku prugu Knin-Drvar i uništili odred ustaša kod Srpskog klanca. Posle ove akcije ustanak se proširio na čitavu Liku i Kordun, a ubrzo je zahvatio i druge delove Hrvatske.

## Praznik u SFRJ

Odluku o određivanju 27. jula za Dan ustanka naroda Hrvatske donelo je Zemaljsko antifašističko veće narodnog oslobođenja Hrvatske, avgusta 1945. godine. Ovaj praznik proslavljao se na čitavoj teritoriji Hrvatske, a posebno u ustaničkim krajevima - Lici, Baniji i Kordunu. Posle raspada SFRJ, 1991. godine, ovaj praznik je ukinut, a umesto njega u Hrvatskoj se 22. juna proslavlja Dan antifašističke borbe, u znak sećanja na 22. jun 1941. godine kada je u okolini Siska formiran Sisački partizanski odred.

## Nakon raspada SFRJ

S raspadom SFR Jugoslavije, događaj je doživio znatne promjene. Iskrivljavan je i tumačen izvan historijskog konteksta u kojem se dogodio. Postao je predmet ideoloških obračuna i služio za različite političke potrebe s ciljem zamagljivanja NOB-a i antifašizma. Srpski iredentisti ustanak u Srbu koristili su kao okidač za nacionalne sukobe, plašeći Srbe u Hrvatskoj ustašama i manipulirajući genocidom koji se nad njima dogodio za vrijeme Drugog svjetskog rata. Hrvatska vladajuća elita je ustanak u Srbu tumačila kao četnički ustanak protiv "ispunjenja vjekovne težnje Hrvata za vlastitom državom". Fokus je prebačen s klasnog i antifašističkog u nacionalne okvire, a kompletna problematika svedena je na sukob između Hrvata i Srba.

Tokom rata u Hrvatskoj, avgusta 1995. godine, pripadnici hrvatske vojske su porušili spomenik „Ustanku naroda Hrvatske“ u Srbu, izgrađen 1951. godine. Spomenik je 2010. godine obnovila Vlada Republike Hrvatske, na inicijativu Srpskog narodnog vjeća.

## Literatura

* *[[Vojna enciklopedija]]* (knjiga druga), Beograd 1971. godina

## Reference

## Vidi još
* Ustanak u NDH
For It's Worth (razvrstavanje)

**For What It's Worth** se može odnositi na:

* "For What It's Worth" (Buffalo Springfield), pjesma grupe *Buffalo Springfield* iz 1967.
* "For What It's Worth" (The Cardigans), pjesma grupe *The Cardigans*
* "For What It's Worth" (Placebo), pjesma grupe *Placebo*
* ''For What It's Worth'' (EP), EP Ensigna
* *For What It's Worth*, album grupe The Staple Singers
* *For What It's Worth*, album grupe Stick to Your Guns
* *[[Dave Chappelle: For What It's Worth]]*, televizijski specijal iz 2004.
* *Paul Harvey's For What It's Worth*, knjiga američkog radio-voditelja Paula Harveya
* "For What It's Worth" (Stevie Nicks), pjesma Stevieja Nicksa
For What It's Worth

***For What It's Worth*** je rock pjesma koju je 1966. napisao Stephen Stills, a u decembru 1966. kao singlicu snimio bend *[[Buffalo Springfield]]*. Izdana je u januaru 1967. i došla je na sedmo mjesto američke top-liste. Poznata je kao jedna od politički najangažiranijih rock-pjesama 1960-ih, a zbog teksta u kome se opisuju "konfuzija", "mladi koji nastoje izraziti svoje mišljenje", "ljudi s oružjem" i "bojni poreci" se vrlo često se smatra svojevrsnom himnom buntovne američke omladine tog doba. Često se navodi kako je njome izražen protest protiv vijetnamskog rata (i kao takva se često pojavljuje u hollywoodskim filmovima posvećenim ratu), odnosno opisan masakr na Kent Stateu 1970. godine, ali u stvarnosti su kao inspiracija za pjesmu poslužili neredi zbog policijskog sata na Sunset Stripu u novembru 1966. godine.

## Vanjske veze
* Reasontorock analysis of song
Buffalo Springfield

***Buffalo Springfield*** je sjevernoamerički (američko-kanadski) folk rock bend koji je djelovao u drugoj polovici 1960-ih. Nastao je u aprilu 1966. nakon britanske invazije i postao jedan od prvih domaćih bendova koji je stekao popularnost kombinirajući žanrove rocka, folka i countryja kako bi stvorio vlastiti zvuk. Njihova najpoznatija pjesma je *[[For What It's Worth]]*, koja se smatra svojevrsnom himnom politički angažirane i buntovne američke omladine s kraja 1960-ih. Korištenje droge i uz to vezana hapšenja i deportacije članova su doveli do raspada benda 1968. Usprkos kratkog trajanja, *Buffalo Springfield* se smatra jednim od najvažnijih bednova 1960-ih, a poznat je i po tome što je lansirao solo karijere muzičara kao što su Stephen Stills i Neil Young.

## Vanjske veze
* Expecting To Fly – The Buffalo Springfield Story
*
Dan ustanka naroda Bosne i Hercegovine

**Dan ustanka naroda Bosne i Hercegovine** je bio državni praznik u Socijalističkoj Republici Bosni i Hercegovini, koji se proslavljao 27. jula. 

Dan ustanka obeležavo je godišnjicu oružane akcije koju su 27. jula 1941. godine izveli gerilski odredi Bosanske krajine. Oni su tada, uz pomoć seljaka iz okolnih mesta, napali i zauzeli Drvar i Bosansko Grahovo, uništili žandarmerijske stanice Oštrelj, Manastir Rmanj, Potoke, Grkovce i razbili nekoliko manjih odreda ustaša, žandarma i domobrana koji su pokušali da od Srnetice, duž železničke pruge, prodru u Drvar. Kasnije, krajem jula i početkom avgusta narodni ustanak, pod rukovodstvom Pokrajinskog komiteta Komunističe partije Jugoslavije za Bosnu i Hercegovinu, je dobio masovne razmere i proširio se na istočnu Bosnu i Hercegovinu.

U vreme SFRJ cela slika "Dana ustanka naroda Bosne i Hercegovine" bila je idealizovana i nije se pominjalo da je na isti dan, kao neselektivna ustanička odmazda za ustaške zločine, izvršen pokolj Hrvata u Bosanskom Grahovu i pokolj kod Drvara.

Posle raspada SFRJ, 1991. godine, ovaj praznik je ukinut, a današnja Bosna i Hercegovina zvanično ne proslavlja ni jedan dan kao Dan ustanka, dok se 27. juli i dalje nezvanično proslavlja u organizaciji Saveza antifašista i boraca Narodnooslobodilačkog rata Bosne i Hercegovine (bivši SUBNOR BiH) i grupa građana. 

## Literatura

* **[[Vojna enciklopedija]]** (knjiga druga), Beograd 1971. godina
Stephen Stills

**Stephen Arthur Stills** (3. januar 1945) je američki gitaristi rock kompozitor, najpoznatiji po članstvu u grupama Buffalo Springfield i Crosby, Stills & Nash (and Young). Osim njih je svirao u još nekoliko bendova, te imao i uspješnu solo karijeru. Godine 2003. ga je *[[Rolling Stone Magazine]]* proglasio 28. od "100 najvećih gitarista svih vremena".

## Izvori

## Vanjske veze

* Official Site
* CSN Official Site 
* CSNY Official Site
* Five audio interview clips with Stephen Stills
Neredi zbog policijskog sata na Sunset Stripu

**Neredi zbog policijskog sata na Sunset Stripu** () je naziv za nerede, odnosno incidente koji su se od sredine 1960-ih do početka 1970-ih događali u losanđeleskoj četvrti Sunset Strip, a koje su za kao uzrok ili povod imali sukob beatnika, hipika, ljubitelja rocka i drugih sljedbenika kontrakulture sa tadašnjim gradskim vlastima.

Prvi i najpoznatiji od njih se zbio u subotu 12. novembra 1966. godine, nedugo nakon što je Ernest E. Debs, losanđeleski okružni nadzornik naredio da se u tom gradskom području uvede policijski sat od 22 sata; odluka je donesena pod pritiskom tamošnjih stanovnika i vlasnika lokalnih trgovina kojima je smetala buka i povećan ulični promet koji su izazivali mladi poklonici rock muzike koji su se okupljali u tamošnjim popularnim noćnim klubovima kao što su *Pandora's Box* i *[[Whisky A Go Go]]*. Čuvši za to odluku, mladi poklonici rock muzike su organizirali javne demonstracije nastojeći uvjeriti javnost da su im prekršena građanska prava; na ulicama su dijeljeni leci a i lokalne rock radio-stanice su pozivale na skup. Na kraju se okupilo oko 1000 demonstranata koji su se sukobili sa šerifskim snagama; dio njih je uhapšen, a među njima su bile i poznate filmske zvijezde Jack Nicholson i Peter Fonda. Čuvši za demonstracije, Stephen Stills, muzičar koji je prije toga bio svirao u Whisky A Go Go, napisao je pjesmu *[[For What It's Worth]]* kojom opisuje te događaje; ona je u izvedbi benda *[[Buffalo Springfield]]* postala veliki hit, a kasnije i svojevrsna himna buntovne američke omladine kraja 1960-ih. Neredi su također poslužili kao inspiracija za niskobudžetni *[[hippiexploitation]]* film *[[Riot on Sunset Strip]]*.
I Had Too Much to Dream (Last Night)

"**I Had Too Much to Dream (Last Night)**" je rock pjesma koju su napisale Annette Tucker i Nancie Mantz, a krajem 1966. izdao bend *[[The Electric Prunes]]*. Njen tekst opisuje "mamurluk" nakon susreta s ljubavi prethodne noći. U muzičkom stilu predstavlja jedan od primjera rock psihodelije karakteristične za američku rock-scenu u drugoj polovici 1960-ih. Početkom 1967. je došla na 11. mjesto top-liste i postala najveći hit *Electric Prunesa*. Godine 1972. je izdana i na prestižnom kompilacijskom albumu **.

## Izvori

## Vanjske veze
* [Critical article by [Richie Unterberger]]
* Interview with James Lowe
The Electric Prunes

**The Electric Prunes** je američki rock bend koji je kasnih 1960-ih stekao slavu izdajući eksperimentalnu psihodeličnu muziku. Njihova pjesma "Kyrie Eleison" je bila dio soundtracka znamenitog filma *[[Easy Rider]]* 1969. Raspao se 1970. a onda se poslije gotovo tri decenije ponovio okupio i djelovao uglavnom na turnejama sve do 2011. i smrti Marka Tulina.

## Vanjske veze
* Archive website
* Official website on current activities 
* Independent discography with images.
* Comprehensive discography
* Lost Dreams CD Track Annotation
* Liner notes from *I Had Too Much to Dream (Last Night)*.
* Interview with James Lowe, discussing effects used on the early recordings.
* Interview with Annette Tucker, another perspective on the Prunes.
* Interview with songwriter Nancie Mantz
* Interview  with Preston Ritter, on his history with the group.
* Exclusive track on Psychedelica Vol.1  on Northern Star Records
* Live and early recordings on Heartbeat Records
Dvorac Lichtenstein

**Dvorac Lichtenstein** nalazi se na litici smještenoj švapskoj juri blizu grada Honaua , općini Lichtenstein, okrug Reutlingen u saveznoj držav Baden-Württemberg, Njemačka.

Povijesno se na ovom mjestu nalazio dvorac od oko 1200. Bio je uništen dvaput, jednom u ratu 1311. te ponovno od gradova-država u Reutlingenu godine 1381. Dvorac i nakon toga nije obnovljen te je pao ubrzo u ruševine.

Godine 1802 zemlja je došla u ruke kralja Fridrika I. od Württemberga, koji je sagradio lovački dom tamo. Oko 1837 je zemlja je proslijedio svom nećaku knezu Wilhelmu od Uracha, grofu od Württemberga, koji je, nadahnut romanom " Lihtenštajn" Wilhelma Hauffa [1], dodao je trenutni dvorac godine 1840-42. Romantični neo-gotički dizajn dvorca djelo je arhitekta Carla Alexandera Heideloffa.

Danas je dvorac još uvijek je u vlasništvu knezova Uracha, ali je otvoren za posjetitelje. Dvorac sadrži veliku zbirku povijesnih oružja i oklopa.


File:Schloss_Lichtenstein,_1-2010_1.jpg| ulazno područje, siječanj 2010
File:Schloss_Lichtenstein,_1-2010_2.jpg|pogled sa jugozapada, siječanj 2010
File:Schloss_Lichtenstein,_1-2010_3.jpg|rov , siječanj 2010
File:Schloss_Lichtenstein,_1-2010_4.jpg|View from the southwest, siječanj 2010
File:Schloss_Lichtenstein,_1-2010_5.jpg|siječanj 2010
File:Schloss_Lichtenstein,_1-2010_6.jpg|siječanj 2010
File:MASTER IMG 2913 filtered MASTER MASTER.jpg|HDR Dvorac Lichtenstein


## Povezano

* Dvorac Liechtenstein 
* Dvorac Vaduz
Penny Lane

***Penny Lane*** je pop pjesma koju je napisao Paul McCartney, koja se tradicionalno smatra djelom autorskog tandema Lennon-McCartney, a koju je njihov bend *[[The Beatles]]* početkom 1967. izdao na B-strani singlice sa pjesmom *[[Strawberry Fields Forever]]*. Iste godine je izdana i na albumu *[[Magical Mystery Tour (album)|Magical Mystery Tour]]*. Ime je dobila po istoimenoj ulici u McCartneyevom rodnom Liverpoolu, a tekst opisuje njene stanovnike u nizu nadrealnih prizora, često tumačenih kao posljedica McCartneyevog eksperimentiranja sa LSD-om u to doba. *Penny Lane*, čiji je muzički stil odao Beatlese na njihovom kreativnom vrhuncu, je doživio veliki uspjeh i došao na prvo mjesto top-liste u SAD (iako ne i u Velikoj Britaniji). Za historiju muzike je ta pjesma izuzetno važna i zbog toga što je za nju snimljen kratki promotivni film, koji se, zajedno sa sličnim filmom za *Strawberry Fields Forever*, često navodi kao prvi moderni muzički video spot.

Po Penny Lane je prozvan lik grupike u filmu Almost Famous iz 2000. koji tumači Kate Hudson.

## Izvori

## Vanjske veze
* An appreciation of the song  from the McSweeneys.net series of Short Essays on Favorite Songs, Inspired by Nick Hornby's ''Songbook''.
* Alan W. Pollack's Notes on "Penny Lane"
* ''Golden Oldies of Music Video'' a presentation from New York's MoMA originally screened on 17 April 2003
* St Barnabas Church Penny Lane 
* Penny Lane Development Trust building a community/visitor centre on Grove Mount Penny Lane
Filmski klub RANS Moša Pijade

**Filmski klub RANS Moša Pijade** (punim nazivom **Filmski klub radničkog narodnog sveučilišta Moša Pijade**) u nekadašnjoj ulici Proleterskih brigada 68 (današnja Vukovarska) u Zagrebu, bio je samo jedna od organizacijskih jedinica tadašnjeg Radničkog sveučilišta Moša Pijade.

*Filmski klub* bavio se prikazivanjem filmova za svoje članove, pa si je mogao dopustiti i luksuz da prikazuje i one filmove koji nisu prošli cenzuru i nisu nikad distribuirani po ondašnjoj Jugoslaviji pa je postao kultno mjesto ondašnjih filmofila u Zagrebu. 

## Historija nastanka i rada
*Filmski klub Moša* kako su ga zagrepčani kolokvijalno zvali osnovao je Hanibal Dundović 1965. i vodio sve do njegovog gašenja početkom 1980-ih, kad je kino dvorana pretvorena u scenu teatra KPGT. 

U *Moši* su zagrepčani tako mogli gledati film Odvratnost Romana Polanskog iz 1965. (glavna uloga Catherine Deneuve) uz simultanog prevodioca, jer taj film nikad nije preveden ni distribuiran u Jugoslaviji. Prije projekcije filma uobičajen je bio uvodni govor koji je često držao Rudolf Sremec jedan od ključnih ljudi u *Filmskom klubu Moša*. Klub je stekao odličnu reputaciju, čak i izvan granica zemlje tako da kad su Costa-Gavras i Yves Montand došli u Zagreb predstaviti svoj provokativni film Priznanje, zatvorena projekcija za članove kluba i pozvane goste održana je upravo u Mošici. Svečana premijera visoko nagrađivanog filma Limeni bubanj (Oskar i Zlatna palma 1979.) održana je također u Mošici, a prisustvovali su redatelj Volker Schlöndorff i autor romana Günter Grass. 
## Izvori

## Vanjske veze
* ''Odlazak čovjeka koji nam je doveo Costu Gavrasa, Volkera Schlöndorffa, Grassa...'' na portalu Jutarnji list
Strawberry Fields Forever

"**Strawberry Fields Forever**" je pop pjesma koju je 1966. napisao John Lennon i koja se tradicionalno pripisuje autorskom tandemu Lennon - McCartney, a koju je njihov bend The Beatles izdao kao singlicu početkom 1967. Originalno je bila zamišljena kao dio albuma *[[Sgt. Pepper's Lonely Hearts Club Band]]*, ali je umjesto toga izdana kao singlica, sa McCartneyevom pjesmom *[[Penny Lane]]* na B-strani, a naknadno uvrštena i na album *[[Magical Mystery Tour (album)|Magical Mystery Tour]]*. Ime je dobila prema liverpoolskom sirotištu Vojske spasa u čijem se vrtu Lennon s prijateljima igrao u djetinjstvu. Singlica je došla na prvo mjesto top-liste u SAD, ali ne i u Britaniji. Usprkos toga se često navodi kao jedan od najboljih primjera psihodeličnog rocka i najboljih pjesama u diskografiji *Beatlesa*. Slično kao i za *Penny Lane*, početkom 1967. je snimljen kratki promotivni film koji se smatra prvim primjerom modernog muzičkog video spota.

## Izvori

## Literatra
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Vanjske veze
White Rabbit

**„Whitte Rabbit“** je psihodelična pjesma grupe Jefferson Airplane sa njihovog albuma iz 1967. Surrealistic Pillow. Objavljena je kao singl i postala je druga pjesma benda koja se našla među 10 najpopularnijih u SAD. Po magazinu Roling stoun pjesma je 478. najbolja pjesma svih vremena.

## Historija
Pjesmu je napisala Grejs Slik dok je još uvijek bila u bendu **The Great Society** i prvo su je izveli The Great Society. Kada se grupa raspala, Grejs Slik je pozvana se pridruži grupi Jefferson Airplane. Prvi album koji je snimila sa Jefferson Airplane bio je Surrealistic Pillow, na kome su se našle i njene dvije pjesme - „Somebody to Love“ i „Whitte Rabbit“. Izvođenjem ovih dviju pjesama grupa je postala poznata, a rasporostranjeno mišljenje je bilo da su to pjesme grupe (iako ih je prije toga snimila grupa **The Great Society**). Slik je dobila ideju za pjesmu nakon što je uzela LSD i satima slušala album Majlsa Dejvisa „Sketches of Spain“. Španki ritam je bio inspirisan Ravelovim „Bolerom“.

Jedna je od najranijih pjesama Grejs Slik, napisana krajem 1965. i početkom 1966, uključuje poređenje halucinantnih efekata psihodeličnih droga kao što su psihodelične pečurke sa likovima u djelima Luisa Kerola: Alisa u zemlji čuda i Alisa s one strane ogledala. Događaji u ovim knjigama, kao što je promjena veličine nakon što pojede pečurku ili popije nepoznati napitak, pominju se u pjesmi. Likovi koji se spominju uključuju Alisu, gusjenicu koja puši, bijelog viteza, crvenu kraljicu i puha.
Dvorac Liechtenstein

**Dvorac Liechtenstein** je dvorac nalazi se u blizini Maria Enzersdorf au Donjoj Austriji na graničnom području sa Bečom. Nalazi se na rubu Wienerwaldy (Bečke šume).Dvorac, prvobitno izgrađen tijekom 12. stoljeća, bio je uništen od strane Osmanlija 1529. i 1683, i ostao u ruševinama, do 1884, kada je obnovljen.

Dvorac Liechtenstein ("svijetli kamen") je prapostojbina vladarske obitelji Liechtenstein po kojoj je kasnije dobila ime i kneževina Lihtenštajn, vladajuća kuća u zemlji s istim imenom, koja je ima la u vlasništvu dvorac od najmanje 1140 do 13. stoljeća te ponovno od 1807 nadalje.

Danas je dvorac je uglavnom poznat po Nestroy kazališnom festivalu koji se održava svake godine u ljetnim mjesecima. 
## Povezano

* Dvorac Lichtenstein 
* Dvorac Vaduz
Society's Child

**"Society's Child (Baby I've Been Thinking)"** je pop pjesma koju je 1965. napisala kantautorica Janis Ian. Tekst je inspiriran njenim iskustvima i zapažanjima u školi u gradu East Orange u državi New Jersey, te se bavi dotada u pop-muzici tabu temom ljubavnih veza među različitim rasama. Protagonistica je bijela tinejdžerka koja je za dečka ima crnca, ali ga je na kraju prisiljena ostaviti, ne mogavši otrpjeti zadirkivanja, ismijavanja i neprijateljstvo porodice, školskih kolega i nastavnika. Izdana je 1966. godine, ali joj je trebalo vremena da se probije na top-liste, uglavnom zbog odbijanja brojnih radio-stanica da puste pjesmu tako kontroverznog sadržaja.
Janis Ian

**Janis Ian** (rođena kao **Janis Eddy Fink**, 7. aprila 1951) je američka kompozitorica, muzičarka, kolumnistica i science fiction spisateljica. Odrasla je u jevrejskoj ljevičarskoj porodici koju je pod nadzorom držao FBI, a još kao tinejdžerica je otkrila muzički talent, ali i sklonost političkim angažiranim temama. Svoju najpoznatiju pjesmu *[[Society's Child]]* je napisala i izvela kao 14-godišnja djevojčica, a zbog kontroverzne teme međurasnih odnosa primala prijetnje smrću i imala mnoge probleme u karijeri. Tek ju je uspjeh pjesme *[[At Seventeen]]* 1975. godine uspio osloboditi reputacije one hit wondera. Ian je poznata i kao jedan od najvećih kritičara američke muzičke strukovne organizacije RIAA, za koju drži da izrabljuje i izvođače i konzumente. 

Ian je od 1978. do 1983. bila u braku s portugalskim sineastom Tinom Sargom, koga je kasnije u memoarima optužila za fizičko i psihičko zlostavljanje. Od 1989. živi sa Patricijom Snyder, a 1993. je javno priznala svoje lezbijstvo; sa Snyder se formalno vjenčala u Kanadi 2008.

## Izvori

## Vanjske veze

*
Release Me (pjesma 1946)

"**Release me**" je popularna, izvorno *[[country]]* pjesma, američkog skladatelja Eddiea Millera, te Roberta Younta i Duba Williamsa, skladana 1946. godine.

Izvedena je u mnogo verzija, od kojih su najpoznatije one u izvedbi ''Little'' Esther Phillips, Matt Monroa, Jerry Lee Lewisa, Dean Martina, Elvisa Presleya, Dolly Parton, ali kultni status, i neosporni atribut *evergreena* stekla je izvedbom Engelberta Humperdincka 1967. godine, te je u toj njegovoj izvedbi ušla u antologiju svjetske popularne glazbe.

## Historija

Te je, 1967. godine, šest tjedana držala prvo mjesto britanske top-liste, te se na istoj zadržala još punih 56 tjedana. Bila je, bez sumnje, najveći svjetski hit te godine.

Zanimljivo je da je Eddie Miller skladao pjesmu još 1946. godine, ali nije mogao naći izvođača, pa ju je sam izveo, ali tek 1953. godine, s neznatnim odjekom. Još nekih desetak godina izvođena je u nekoliko verzija, s relativno slabim uspjehom, dok je 1962. godine nije izvela Ester Phillips, u Rhythm and Blues izvedbi.

No, puni uspjeh pjesma je doživjela, i postala planetarno poznata tek 1967. godine. Početkom te godine organizatori tada vrlo popularnog TV showa "*Sunday Night at the London Palladium*" pozvali su na nastup tada slabo poznatog pjevača Arnolda Dorseya, u posljednji čas, kao zamjenu za tada u Britaniji popularnog pjevača Dickie Valentinea.

Dorsey, koji je, godinu prije, na nagovor svog *managera* Gordona Millsa promijenio ime u *Engelbert Humperdinck*, izveo je tu (već) staru američku *country* pjesmu, i doživio s njom planetarni uspjeh.

"Release me" ga je lansirala u sam vrh svjetske popularne glazbe, ali treba, istini za volju, priznati da je i on svojom izvedbom učinio tu skladbu *evergreenom*, pa je ta pjesma i dan-danas rado slušana, a kao svaki pravi *evergreen* doživjela je i niz instrumentalnih i orkestralnih izvedbi.
The Velvet Underground & Nico

***The Velvet Underground & Nico*** je debitantski album američkog rock benda The Velvet Underground i pjevačice Nico. Originalno ga je 1967. izdala diskografska kuća Verve Records. Snimljen je 1966. za vrijeme Warholove multimedijske turneje Exploding Plastic Inevitable, i postao poznat po svom eksperimentalnom stilu, kao i obradi kontroverznih tema kao što su narkomanija, prostitucija, sadomazohizam i seksualne anomalije. Iako je nakon izlaska doživio komercijalni krah, s vremenom je izgradio reputaciju jednog od najvažnijih albuma u historiji rock muzike. Časopis *[[Rolling Stone]]* ga je 2003. tako stavio na 13. mjesto svoje liste 500 najvećih albuma svih vremena.

## Popis pjesama

## Izvori
11. krajiška divizija NOVJ

**Jedanaesta krajiška udarna divizija** NOVJ formirana je naredbom Vrhovnog komandanta NOV i POJ Josipa Broza Tita 1. juna 1943. godine u okolini Prnjavora od Pete krajiške (kozarske) brigade, Dvanaeste krajiške udarne brigade i grupe partizanskih odreda. U vreme formiranja brojala je oko 2.900 boraca pod oružjem. Naredbom o formiranju dobila je naziv „**Dvanaesta divizija NOVJ**“, ali je tri meseca kasnije, prilikom revizije i unifikacije naziva preimenovana u Jedanaestu.

## Borbeni put 11. divizije
Uznemiren ofanzivnim delovanjem divizije u okolini Banja Luke, komandant nemačkih snaga u NDH, general Rudolf Liters pokrenuo je u cilju njenog razbijanja 13. juna operaciju „Pfingsten“. Za ovu operaciju angažovao je 721. lovački puk 114. lovačke divizije i borbenu grupu „Istok“ koju su sačinjavali ojačana 8. lovačka domobranska pukovnija i četnički odredi „Borja“ i „Obilić“. Prema planu operacije, trebalo je da ove snage koncentričnim dejstvima okruže i unište diviziju. Međutim, operacija je završena potpunim neuspehom. **Jedanaesta krajiška divizija** manevrom je izbegla opkoljavanje i nastavile napadna dejstva u oblasti Banja Luke.

Jedinice divizije su sa Drugom krajiškom brigadom, 10. jula savladale ustaško-domobranski garnizon u Prnjavoru. Divizija je tokom cele druge polovine 1943. godine vodila neprekidne borbe protiv nemačkih, ustaško-domobranskih i četničkih sanaga u srednjoj Bosni.

Krajem decembra 1943. i početkom januara 1944. godine divizija je učestvovala u napadu na Banja Luku. Nakon toga divizija se našla na pravcu glavnog udara tokom nemačke operacije „Napfkuhen“ i tom prilikom je pretrpela znatne gubitke.

Divizija je forsirala reku Bosnu 8. avgusta 1944. godine i pod neprekidnom borbom sa jedinicama 13. SS divizije uspela da se početkom septembra probije preko reke Drine u zapadnu Srbiju. U sastavu Dvanaestog vojvođanskog korpusa učestvovala je u Beogradskoj operaciji.

Nakon popune novim borcima iz Srbije, divizija je nastavila nastupanje kroz Srem i učestvovala u oštrim borbama na Sremskom frontu. Nakon proboja fronta nastavila je nastupanje dolinom reke Save prema Zagrebu i sredinom maja učestvovala u zarobljavanju ostataka Armijske grupe „E“ u Sloveniji.

## Literatura

* Dušan D. Samardžija: JEDANAESTA KRAJIŠKA NOU DIVIZIJA, Vojnoizdavački i novinski centar, Beograd 1987.
* Lj. Borojević, D. Samardžija, R. Bašić: '''PETA KOZARAČKA BRIGADA''', Narodna knjiga, Beograd 1973.
* Joco Marjanović, Mile Kukolj, Milutin Vujović, Boro Gaćeša, Rade Ranilović: '''DVANAESTA KRAJIŠKA NOU BRIGADA''', Vojnoizdavački i novinski centar, Beograd 1986.
* **[[Vojna enciklopedija]]**, Beograd 1975. godina
Alan Shepard

**Alan Shepard** punog imena **Alan Bartlett Shepard, Junior** (Derry, New Hampshire 18. novembar 1923. - Pebble Beach, Kalifornija, 21. jul 1998.), bio je američki astronaut, pilot i kontraadmiral Američke mornarice. Shepard je bio prvi amerikanac u svemiru (iza Gagarina). Deset godina nakon toga bio je komandant misije Apollo 14 i peti čovjek koji je šetao Mjesecom.

## Biografija
### Mornarički dani
Shepard je rođen u oficirskoj porodici, otac mu je bio pukovnik, tako da je i on nastavio očevu tradiciju i upisao se na Mornaričku akademiju koju je završio 1944. Nakon toga služio je na razaraču USS Cogswell posljednju godinu Drugog svjetskog rata po Tihom oceanu. Nakon toga otišao je na obuku za pilote u Corpus Christi, Texas i Pensacola, Florida, koju je završio 1947. nakon tog je radio kao borbeni pilot, - pa nakon toga od 1950 još zahtjevniji posao - probnog pilota.
.
### Astronaut
#### Projekt Mercury

Shepard je odabran 1959. kao jedan od 110 vojnih probnih pilota od strane novoosnovane američke svemirske agencije NASA. Nakon niza napornih psihofizičkih testova, Shepard je ušao u krug sedam prvih astronauta za Program Mercury.

#### Misija Freedom 7 (Projekt Mercury-Redstone 3)
U januaru 1961. Shepard je odabran za prvog letača američkog svemirskog programa Misije Freedom 7, nakon višekratnih odgađanja Shepard je poletio 5. maja 1961. kao prvi amerikanac u svemir (gotovo mjesec dana nakon Jurija Gagarina). Shepardov let u biti i nije bio pravi svemirski let, jer on nije dosegao orbitu (apogej: 187.42&nbsp;km).

Nakon uspješnog ateriranja u Atlantik, Shepard je postao nacionalni heroj, priređene su mu parade u Washingtonu, New Yorku i Los Angelesu, a primio ga je i predsjednik John F. Kennedy.

Nakon toga je trebao sudjelovati u projektu Gemini, ali je zbog bolesti otpao, 1963. je postao šef za astronaute NASE.

#### Misija Apollo 14

U dobi od 47, kao najstariji astronaut u programu Apollo, Shepard je napravio svoj drugi svemirski let, kao komandant Apolla 14, 31. januar - 9. februar 1971. To je bila treća uspješna američka misija na Mjesec. Shepard je najpreciznije spustio svoj lunarni modul Antares od svih u programu Apollo. To je bila prva misija sa koje se uspješno emitirao televizijski signal u boji. Shepard je prošetao Mjesecom i čak zaigrao golf.

Nakon povratka sa te misije Shepard više nije letio, ali je i nadalje radio na važnim rukovodećim poslovima u NASI. U junu 1971. unaprijeđen je u čin admirala, a nakon tri godine je umirovljen - 1. augusta 1974.

## Reference

### Vanjske veze
* Biographical Data (na portalu National Aeronautics and Space Administration) 
* Alan Shepard, Daily Telegraph  

‎
The Rascals

**The Rascals** (prvotno poznati po imenu **The Young Rascals**) su bili američki blue-eyed soul bend koji je djelovao od 1965. do 1972. Bili su poznati po nastojanju da se razbiju dotadašnje rasne barijere u američkoj muzici, odnosno kao bjelački bend koji je namjerno preuzo muziku i stil dotada tradicionalno vezan za crnce. Najpoznatiji hitovi - koji su došli na prvo mjesto američkih top-lista - su im bili "Good Lovin'" (1966), "Groovin'" (1967) i "People Got to Be Free" (1968), od kojih je posljednji bio poziv za rasnu toleranciju i mir. Poznate su im i pjesme A Beautiful Morning (#3 1968) te A Girl Like You. 

## Članovi
* Eddie Brigati (rođen kao Edward Brigati Jr., 22. oktobra 1946, Garfield, New Jersey) – vokali, udaraljke
* Felix Cavaliere (29. novembra 1944, Pelham Manor, New York) – vokali, klavijature
* Gene Cornish (14. maj 1944, Ottawa, Ontario, Kanada) – gitara, vokali
* Dino Danelli (23. jula 1945, Jersey City, New Jersey) – bubnjevi
* David Brigati (29. oktobra 1940, Garfield, New Jersey) – prateći vokal
* Robert Popwell (29. decembra 1950, Daytona Beach) – bas
* Danny Weis (28. septembra 1948, Huntington Park, Kalifornija) – gitara

## Izvori

## Vanjske veze
* Felix Cavaliere's website 
* Rolling Stone: The Rascals  - *Rolling Stone* articles
* [ Allmusic: The Rascals] - Allmusic articles
* New Rascals 
* "The Rascals' Struggle for Change," Pop Matters; 2007, by Tony Sclafani
Painter Man

***Painter Man*** je pjesma koju je 1966. snimio engleski rock bend *[[The Creation]]*. Predstavljala je njihov najveći hit, iako je najveći uspjeh imala u tadašnjoj Zapadnoj Njemačkoj umjesto u Engleskoj. Godine 1979. ju je daleko uspješnije obradila disco grupa *[[Boney M.]]*.
The Creation

***The Creation*** je bio engleski rock bend koji je djelovao kasnih 1960-ih. Najpoznatiji je po pjesmi *[[Painter Man]]*, koja se često navodi kao primjer muzičkog stila od koga će se kasnije razviti punk. Nakon formalnog raspada je ponovno osnovan sredinom 1980-ih.

## Vanjske veze
* Official Myspace profile
* Eddie Phillips interview: 1974  by Chris Hunt, published in *[[Guitarist (magazine)|Guitarist]]*, 1988.
* Eddie Phillips Q And A - an interview with Phillips.
* [ The Creation at Allmusic]
Rolling Stone

***Rolling Stone*** je američki časopis posvećen u prvom redu glazbi, politici, i fenomenima popularne kulture.

Časpis je počeo izlaziti 1967. u San Franciscu, isprva kao dvotjednik, u doba kad je San Francisco bio sjedište kontrakulture (hippie kulture). Vrlo brzo postao je najutjecajniji američki glazbeni časopis. Kritike i osvrti, koje je objavljivao *Rolling Stone*, stvarali su ili rušili karijere mnogih glazbenika.

## Povijest magazina

Časopis je osnovao Jann Wenner, koji je i danas vlasnik i izdavač (sa kapitalom od navodno svega posuđenih 7500 $) uz pomoć glazbenog kritičara Ralpha J. Gleasona. Časopis se ubrzo odvojio od brojnih tadašnjih underground novina sličnog karaktera i tadašnjeg gonzo novinarstva u svijetu glazbe i pop kulture, svojom ozbiljnošću i kvalitetom tekstova.

Gonzo novinarstvo je favoriziralo subjektivni stil ispred objektivne suštine, uz učestalu uporabu sarkazma, humora, psovki i stilskih pretjerivanja.

Časopis su proslavili njegovi serijali, između ostalog i veliki o Patty Hearst, bogatoj američkoj nasljednici i *lažnoj žrtvi* otmice, ona je istovremeno bila i članica subverzivne političke grupe (*Symbionese Liberation Army*) koja ju je otela i tražila novac za puštanje na slobodu. U svakom slučaju otmica Patty Hearst, bio je veliki medijski događaj u SAD-u sedamdesetih godina, a ekskluzivni serijal donio je časopisu *Rolling Stone*, mnoge čitatelje i povećao utjecaj u društvu.

## Vanjske veze

* Službeni portal časopisa Rolling Stone
Forever Changes

***Forever Changes*** je treći studijski album američkog rock benda ''Love'', izdan 1967. godine. Po izlasku je doživio komercijalni fijasko, ali su ga kasnije kritičari prepoznali kao jedan od najvažnijih albuma svog vremena i hvalili njegovu inovativnost i umjetničke ambicije. Često se navodi kako su mračni tonovi i teme pjesama predstavljali svojevrsni predosjećaj negativnih događaja koji će nakon Ljeta ljubavi označiti američku kontrakulturu u sljedećim godinama.

## Popis pjesama
Sve pjesme je napisao Arthur Lee, osim kada je drukčije navedeno.

### Strana A
# "Alone Again Or" (Bryan MacLean) – 3:16
# "A House Is Not a Motel" – 3:31
# "Andmoreagain" – 3:18
# "The Daily Planet" – 3:30
# "Old Man" (MacLean) – 3:02
# "The Red Telephone" – 4:46

### Strana B
# "Maybe the People Would Be the Times or Between Clark and Hilldale" – 3:34
# "Live and Let Live" – 5:26
# "The Good Humor Man He Sees Everything Like This" – 3:08
# "Bummer in the Summer" – 2:24
# "You Set the Scene" – 6:56

## Reference
Love (bend)

**Love** je bio američki rock bend koji je djelovao kasnih 1960-ih i ranih 1970-ih pod vodstvom pjevača i kantautora Arthura Leeja i gitarista Johnny Echols. Bio je jedan od prvih višerasnih rock bendova u SAD, a opus mu je karakteriziralo miješanje raznih uticaja, kao što su rock and roll, garage rock, folk i psihodelija. Njihov album *[[Forever Changes]]* iz 1967. godine, iako je po izlasku doživio neuspjeh, se danas smatra jednim od najboljih u historiji rock muzike.

## Izvori

## Literatura
* 

## Vanjske veze
* Official site of Michael Stuart-Ware & his book "Love: Behind the Scenes on the Pegasus Carousel with the Legendary Rock Group" 
* Official site of Arthur Lee 
* Fan Love site by Torben Skott
* Complete Love discography  - With track listings, personnel and lyrics.
* The Boston Phoenix July 2008
In the Shadow of the Dreamchild

***In the Shadow of the Dreamchild: A New Understanding of Lewis Carroll*** (2009. godine tiskana kao ***In the Shadow of the Dreamchild: The Myth and Reality of Lewis Carroll***) je biografska knjiga Karoline Leach iz 1999. godina o Lewisu Carrollu u kojoj autoroca uvodi koncept "mita o Lewisu Carrollu" tvrdeći kako su mnogi dosad općeprihvaćeni aspekti piščeve biografije zapravo legende i fabrikacije nastale na temelji priča bez ikakvih dokaza.

U osnovnim crtama, autorica iznosi sljedeće teze:
* Lewis Carroll nije bio 'isključivo fokusiran' na žensku djecu, kao što su to tvrdili svi raniji autori.
* Nije 'gubio interes' za njih kad bi navršile 14 godina i velik broj njegovih prijateljica bile su odrasle žene.
* Alice Liddell nije bila 'prava Alice', a Carroll nikada nije bio zaljubljen u nju niti ju je zaprosio.
* Njegove veze s odraslim ženama su često zanemarivene ili pogrešno interpretirane. 
* Njegov život obilježen je nerazjašnjenom boli koja je mogla biti rezultat skandalozne afere.

Knjiga je privukla veliku pažnju među biografima Lewisa Carrolla, a reakcije na nju bile su različite. Knjiga je prvi put tiskana 29. ožujka 1999. u tvrdom uvezu od strane izdavačke kuće Peter Owen Publishers, da bi nakon 10 godina, 14. siječnja 2009., bila tiskana u mekom uvezu s novim dizajnom naslovnice, opet od strane izdavačke kuće Peter Owen Publishers.

## Vanjske veze

* In the Shadow of the Dreamchild: website for the book
The Move

***The Move*** je bio britanski rock bend koji je djelovao kasnih 1960-ih i ranih 1970-ih. U rodnoj Britaniji su uživali veliku popularnost, ali im je ona izmakla na američkom tržištu. Poznati su i po sudskom procesu koji je izazvala promocija njihovog singla *[[Flowers in the Rain]]* 1967. kojom su sugerirali neprilični odnos britanskog premijera Harolda Wilsona i njegove sekretarice 
Marcije Williams; on je završio presudom kojom su bili prisiljeni trajno predati sve tantijeme Wilsonu i Williams. Usprkos toga su nastavili sa uspjesima, a 1972. su se postepeno transformirali u novi bend pod imenom *[[Electric Light Orchestra]]*.

## Izvori

## Vanjske veze
* 
* Face The Music site: Move, ELO, and related 
* The Move Information Station
Flowers in the Rain

***Flowers in the Rain*** je pop pjesma koju je 1967. kao singlicu snimio britanski bend *[[The Move]]*. Sa tekstom koji je posjedovao tada popularne psihodelične motive, uspjela je doći do drugog mjesta britanske top-liste. Danas je,međutim, poznatija po sudskom procesu koji je izazvala promotivna akcija *Moveovog* menadžera Tonya Secunde, koji je singlicu reklamirao s karikaturom tadašnjeg britanskog premijera Harolda Wilsona u krevetu s njegovom sekretaricom Marcijom Williams. Premijer i ona su bend tužili sud i uspjeli ishoditi presudu kojom se *The Move* obavezuje sve buduće tantijeme na nju isplaćivati dobrotvornim organizacijama po izboru tužitelja.

## Vanjske veze
* The Story of Flowers in the Rain (BBC programme)
Karoline Leach

**Karoline Leach** (Liverpool, 20. srpnja 1967.) je britanska dramaturginja i autorica, najpoznatija po svojoj biografskoj knjizi *[[In the Shadow of the Dreamchild]]* o piscu Lewisu Carrollu u kojem reevaluira njegov život i priče koje su se godinama smatrale istinitima. Njezin rad na takozvanom "mitu o Lewisu Carrollu" bio je izvor brojnih konflikata i kontroverzi te je dočekan s različitim reakcijama među biografima Lewisa Carrolla. Ipak, tokom posljednjih godina, rad je počeo dobivati podršku te se pojavilo sve više autora koji podržavaju ideju o reevaluaciji dosadašnjih priča o Carrollu.
Hair (mjuzikl)

***Hair: The American Tribal Love-Rock Musical***, poznatiji pod skraćenim naslovom ***Hair*** (ili u prijevodu ***Kosa***) je američki kazališni rock mjuzikl premijerno prikazan 1967. u New Yorku (off-Broadway). Dijalog i stihove su napisali glumci James Rado i Gerome Ragni, a glazbu je skladao Galt MacDermot. Radnja prikazuje "pleme" dugokosih hipika i boema koji žive na njujorškim ulicama i nastoje izbjeći regrutaciju i sudjelovanje u vijetnamskom ratu, a protagonist je mladić po imenu Claude koji razmišlja o tome da li da im se pridruži ili posluša svoje roditelje i ode u rat. Nastao kao proizvod kontrakulture i antiratnog bunda 1960-ih, *Hair* je izazvao određene kontroverze time što je koristio psovke, prikazivao i slavio korištenje droga, te golotinju na pozornici. Usprkos toga je "pogodio" duh vremena, te je već sljedeće godine dobio službenu broadwaysku premijeru i doživio ogroman uspjeh. Mnoge od njegovih pjesama su postale hitovi.

Također je postavljen u nizu drugih zemalja, uključujući i bivšu Jugoslaviju, odnosno Beograd, gdje ju je postavila Mira Trailović, a predstavu, između ostalih, gledao i Tito. Scene iz predstave prikazani u filmu *[[Ubistvo na svirep i podmukao način iz niskih pobuda (film)|Ubistvo na svirep i podmukao način iz niskih pobuda]]* 1969. godine.

Kasnijim je generacijama mjuzikl ipak najpoznatiji po izuzetno popularnoj filmskoj verziji iz 1979. koju je režirao Miloš Forman.

## Vanjske veze
* 
* 
* The HAIR Archives at Michael Butler.com, curator Nina Machlin Dayton, containing numerous historical documents about the musical
* Official HAIR blog from Michael Butler, the musical's original producer
* Links to discographies and listings of original cast albums and recordings of songs in ''Hair'' compiled by John Holleman
* Official 2009 Broadway production site 
* Official 2010 London production site
* Official Galt MacDermot website , *Hair* composer
* Reocities' "Hair pages" , curator Tracy Harris
The Jungle Book (film, 1967)

***The Jungle Book*** (ili ***Knjiga o džungli***) je američki animirani film snimljen 1967. u režiji Wolfganga Reithermana i u produkciji Walt Disney Productions. To je 19. film u seriji Walt Disneyevih animiranih klasika. Radnja mu se temelji na istoimenoj zbirci priča britanskog književnika Rudyarda Kiplinga o divljem djetetu Mowgliju koji odrasta među životinjama u indijskoj džungli. Predstavljao je posljednji film u karijeri Walta Disneya koji je umro godinu dana prije premijere. Iako je snimanje imalo dosta poteškoća, *The Jungle Book* je postao veliki hit i jedan od komercijalno najuspješnijih Disneyevih filmova. Tome je značajan doprinos dala muzika, odnosno serija dopadljivih pjesama braće Sherman, a među kojima se posebno ističe *[[The Bare Necessities]]*.

## Izvori

## Vanjske veze
* 
* 
* 
*
Born Under A Bad Sign

***Born Under a Bad Sign*** je studijski album koga je 1967. snimio američki blues muzičar Albert King za kuću Stax Records. Smatra se jednom od najvažnijih albuma u historiji bluesa, s obzirom da je King u svojim pjesmama nastojao "modernizirati" njegov zvuk. Pjesme sa albuma su kasnije obrađivane od drugih izvođača i postale veliki hitovi.

## Popis pjesama
### Originalni album

### Reizdanje albuma
Godine 1998. Sundazed Records je izdao novo izdanje sa dvije dodatne pjesme, uključujući mono-snimke "Funk-Shun" i "Overall Junction", obje čiji je autor Albert King.

## Izvori

*
Alice Pleasance Liddell

**Alice Pleasance Liddell** (London, 4. svibnja 1852. - Westerham, 16. studenog 1934.), udana **Alice Hargreaves**, najpoznatija je kao temeljna inspiracija za nastanak globalno popularne priče *[[Alice's Adventures in Wonderland]]* Lewisa Carrolla, s kojim je cijela njezina obitelj imala prijateljski odnos. Iako dijeli ime s glavnom junakinjom Carrollove priče, pitanje sličnosti stvarne i fiktivne Alice još je uvijek predmet debata. 

U svom djetinjstvu, služila je kao fotografski model Lewisu Carrollu što je, zbog kontroverznog karaktera fotografija, izazvalo brojne polemike oko prirode Carrollove afekcije prema Alice koje su i danas dio "mita o Lewisu Carrollu".
John Tenniel

**Sir John Tenniel** (London, 28. veljače 1820. - London, 25. veljače 1914.) je bio britanski ilustrator, karikaturist, satiričar čiji je rad svojh vrhunac dosegao u drugoj polovici XIX. stoljeća, kada je Tenniel uživao najveći ugled. Danas, Tenniel se smatra važnim izvorom za proučavanje tadašnje društvene, književne i likovne povijesti. Ipak, njegova karijera obilježena je dvama pothvatima. Prvi, bio je ilustrator za prestižni satirični časopis *[[Punch (magazin)|Punch]]* više od 50 godina te drugi, bio je ilustrator prvih izdanja (a i savjetnik prilikom izrade djela) Carrollovih uspješnica *[[Alice's Adventures in Wonderland]]* i *[[Through the Looking-Glass]]*.

## Galerija

File:BritishLionTenniel1857Punch1.jpg|Osveta britanskog lava bengalskom tigru (1857.)
File:JusticeTenniel1857Punch.jpg|Pravda (1857.)
File:1890 Bismarcks Ruecktritt.jpg|Izbacivanje kormilara (1890.)
File:Alice 05a-1116x1492.jpg|Alice susreće plavu gusjenicu koja puši lulu (1865.)
File:Alice par John Tenniel 25.png|Čajanka kod Ludog šeširdžije uz prisustvo Miša, Ožujskog zeca i Alice (1865.)
File:Cheshire_Cat_Tenniel.png|Tajanstvena češirska mačka (1865.)
File:Alice par John Tenniel 21.png|Alice u Grofičinom domu (1865.)
File:Alice par John Tenniel 26.png|Ludi šeširdžija (1865.)
File:Alice par John Tenniel 35.png|Alice u drušvu Grifona i lika znanog kao Mockturtle (1865.)
File:Alice par John Tenniel 37.png|Bijeli zec (1865.)
File:Alice par John Tenniel 31.png|Češirska mačka nadgleda zbunjenog Crvenog kralja, Crvenu kraljicu i njihovu vojsku (1865.)
File:Alice par John Tenniel 16.png|Ilustracija za pjesmu "You are Old, Father William" (1865.)
File:Jabberwocky.jpg|Čudovišni zmaj Jabberwock (1871.)
File:Aliceroom.jpg|Alice prolazi kroz jednu...
File:Aliceroom2.jpg|... a izlazi kroz drugu stranu ogledala (1871.)
File:Briny Beach.jpg|Morž i stolar (1871.)
File:Alice with Humpty Dumpty (Illustration by John Tenniel).png|Alice i Humpty Dumpty (1871.)
File:Alice Tweedledum.jpg|Alice susreće nespretne Tweedledeeja i Tweedleduma (1871.)
File:Alice Red Queen White Queen.jpg|Alice u društvu Crvene i Bijele kraljice (1871.)
File:Alice crown.jpg|Kraljica Alice (1871.)
File:Tenniel-TheRaven.jpg|Ilustracija Poeove poeme *[[The Raven]]* (1858.)
File:Our New First Lord at Sea.png|Naš "novi admiral" (1877.)
File:Punch Davy Jones's Locker.png|Škrinja Davyja Jonesa (1892.)
File:John Tenniel - Punch - Ripper cartoon.png|"Neprijatelj nemara" (1888.) - slavna Tennielova ilustracija nastala u jeku ubojstava Jacka Trbosjeka
Beograd (razarač)

**Razarač Beograd** (kasnije **Sebenico** i **TA-43**), bio je prvi razarač iz takozvane serije razarača kasnije nazvane po njemu Beograd. Njega je po narudžbi Jugoslavenske kraljevske ratne mornarice projektiralo i izgradilo francusko brodogradilište - *Siege Social Ateliers et Chanties de la Loire* iz Nantesa - 23. decembra 1937. 

## Historija
### Gradnja i služba u Jugoslavenskoj kraljevskoj ratnoj mornarici
Nakon faze suradnje sa Velikom Britanijom od koje je ranih 1930-ih nabavljen razarač Dubrovnik. Kraljevina Jugoslavija se nakon reobnove Mala Antanta zbližila s Francuskom pa je od nje naručila jednu seriju od 3 razarača, manje veličine po uzoru na njihov razarač - L`Adroit.

Po ugovoru, je prvi brod Beograd izgrađen u Francuskoj, a slijedeće dva Ljubljana i Zagreb su trebala biti izgrađena u splitskom brodogradilištu Jadranska brodogradilišta A.D. koje su Francuzi trebali osposobiti za taj zadatak.

Razarač *Beograd* se za vrijeme kratkotrajnog Aprilskog rata našao u šibenskoj luci gdje su ga teško oštetili njemački avioni 6. aprila 1941. Nakon tog se uputio u Boku kotorsku na popravak gdje su ga zarobili Talijani 17. aprila 1941.

### Služba u talijanskoj kraljevskoj ratnoj mornarici
U službi talijanske Regia Marina zvao se **Sebenico** i služio je kao eskortni brod prativši konvoje za Afriku. Nakon kapitulacije Kraljevine Italije brod se zatekao na popravku u Veneciji gdje su ga u septembru 1943. zarobili Nijemci i odvezli u Trst na popravak i rekonstrukciju. 

### Služba u njemačkoj [[Kriegsmarine]]
Kriegsmarine ga je uvela u svoj sastav kao **TA-43** 17. januara 1944. ostatak rata upotrebljavala kao minopolagač i eskortni brod po Jadranu.

*TA-43* je potopila vlastita posada u tršćanskoj luci 1. maj 1945. dok su u Trst nadirale jedinice Jugoslavenske armije (4. armija i 9. slovenski korpus). Nakon rata je izvađen, pa je oko njega izbio spor između FNR Jugoslavije, Italije i Britanije koji je naprasno prekinut 19. jula 1946. kad je brod ponovno potonuo (kasnije je izvađen i prodan u staro željezo).

## Izvori

## Vanjske veze
* Yugoslaavian Navy (sa portala Navypedia)